ສປຊ ກ່າວວ່າ ການລະບາດ ຂອງໂຣກ AIDS ອາດກຳຈັດໄດ້ ໃນ 15 ປີ ຂ້າງໜ້າ.
ສະຫະປະຊາ​ຊາດ ທຳນາຍ​ວ່າ ຖ້າ​ຫາກ​ມີ​ການ​ເພີ້​ມທະວີ​ ການບໍລິການ​ດ້ານ​ການປ້ອງ​ກັນ ແລະ​ປິ່ນປົວ ​ໃຫ້​ຫລາຍ​ຂຶ້ນ ​ການລະບາດ​ຂອງ​ໂຣກນີ້ ​ກໍ​ຈະ​ໝົດໄປ ​ໃນ​ອີກ 15 ປີຂ້າງ​ໜ້າ.
ວັນຕໍ່ຕ້ານໂຣກເອດສ໌ໂລກ ປີນີ້ ຄືວັນທີ 1 ທັນວາ ມື້ວານນີ້ ແມ່ນເພ່ງເລັງໃສ່ເລື່ອງທີ່ວ່າ ເຮັດແນວໃດຈຶ່ງຈະເຮັດໃຫ້ຄົນ ລຸ້ນຕໍ່ໄປ ປອດຈາກໂຣກເອດສ໌ໄດ້ ອົງການສະຫະປະຊາ ຊາດທຳນາຍວ່າ ຖ້າຫາກມີການເພີ້ມທະວີ ການບໍລິການ ດ້ານການປ້ອງກັນແລະປິ່ນປົວ  ໃຫ້ຫລາຍຂຶ້ນແລ້ວ ການລະ ບາດຂອງໂຣກນີ້ກໍຈະບໍ່ເປັນໄພຂົ່ມຂູ່ຕໍ່ໂລກໄດ້ຕໍ່ໄປ ໃນອີກ 15 ປີຂ້າງໜ້າ ແຕ່ຖ້າຫາກວ່າ ບໍ່ສາມາດບັນລຸເປົ້າໝາຍ ຕ່າງໆທີ່ໄດ້ຕັ້ງໄວ້ນັ້ນໄດ້ ໂຣກລະບາດອັນນີ້ ກໍອາດສາມາດ ຮ້າຍແຮງໜັກຂຶ້ນໄດ້ ຜູ້ສື່ຂ່າວວີໂອເອ Carol Pearson ມີລາຍງານ ຊຶ່ງດາຣາຈະນຳມາສະເໜີທ່ານ ເປັນເວລາ 30 ປີມາແລ້ວ ທີ່ Dr Anthony Fauci ໄດ້ດຳລົງ ຕຳແໜ່ງຜູ້ອຳນວຍການຂອງສະຖາບັນໂຣກພູມແພ້ແລະພະຍາດທີ່ມາຈາກການຕິດເຊື້ອໄວຣັສ ແຫ່ງຊາດ ໃນປີ 1984 ນັ້ນ ບໍ່ມີຢາອັນໃດເລີຍ ທີ່ແນໃສ່ເພື່ອປິ່ນປົວໂຣກ HIV/AIDS ໂດຍສະເພາະ ມາບັດນີ້ ແມ່ນມີຫລາຍກ່ວາ 30 ຊະນິດ ດອກເຕີ້ Fauci ກ່າວເຖິງຄວາມກ້າວໜ້າ ໃນການຄອບຄຸມໂຣກ HIV/AIDS ວ່າ “ໜ້າອັດສະຈັນຫລາຍ ” ທ່ານກ່າວວ່າ: ແຕ່ລາຍງານສະບັບຫລ້າສຸດ ສະແດງໃຫ້ເຫັນວ່າ ໃນຈຳນວນຊາວອາເມຣິກັນທີ່ຕິດເຊື້ອ HIV ມີພຽງແຕ່ 30 ເປີເຊັນເທົ່ານັ້ນ ທີ່ກຳລັງໄດ້ຮັບການປິ່ນປົວເຊື້ອ HIV ຢ່າງຖືກຕ້ອງ ແຕ່ສຳລັບພວກທີ່ມີອາຍຸໃນລະຫວ່າງ 18 ຫາ 24 ປີນັ້ນ ຕົວເລກດັ່ງກ່າວຫລຸດລົງເຖິງເຄິ່ງໜຶ່ງ ຄືມີພຽງປະມານ 15 ເປີເຊັນເທົ່ານັ້ນ ຊ່ຽວຊານບາງຄົນໂທດວ່າ ເປັນຄວາມຜິດຂອງມະນຸດເອງ ເພາະວ່າ ບາງຄົນມີຄວາມຢ້ານກົວ ບໍ່ຢາກຮູ້ຜົນການກວດຂອງຕົນ ສ່ວນຄົນອື່ນໆອີກກໍເໝື່ອຍທີ່ຈະກິນຢາຢູ່ເລື້ອຍໆ ບໍ່ມັກໃຊ້ຖົງຢາງອະນາໄມ ແລະກັງວົນນຳຄວາມອັບອາຍຂາຍໜ້າ ທີ່ມານຳການຕິດເຊື້ອ HIV ນັ້ນ ມະຫາວິທະຍາໄລ Howard ໃນນະຄອນຫລວງ Washington ໃຫ້ການອຸບປະຖຳ ຈັດ ກອງປະຊຸມຂຶ້ນເປັນປະຈຳທຸກໆປີ ເພື່ອພິຈາລະນາ ສຶກສາເລື່ອງມົນທິນແລະຄວາມອັບ ອາຍຂາຍໜ້າ ທີ່ມາກັບໂຮກເອດສ໌ Rod McCoy ທີ່ມີເຊື້ອ HIV ເຮັດວຽກໃຫ້ອົງການໜຶ່ງ ທີ່ໃຫ້ການສິດສອນກ່ຽວກັບເຊື້ອ HIV ແລະໃຫ້ການກວດນຳ ທ່ານ McCoy ເວົ້າວ່າ: Dr Fauci ບອກບັນດາຜູ້ໄປຮ່ວມໃນກອງປະຊຸມຕ່າງໆ ຄືກັນກັບ ກອງປະຊຸມຢູ່ທີ່ ສູນກາງການສຶກສາຍຸທະສາດແລະນາໆຊາດ ໃນວໍຊິງຕັນວ່າ ຄວາມເຢັນໃຈ ບໍ່ຮ້ອນ ໃຈນັ້ນແຫລະ ຄືເຫດຜົນທີ່ວ່າເປັນຫຍັງ ຈຶ່ງມີຄວາມຈຳເປັນແທ້ໆ ສຳຫລັບຢາວັກຊີນ ປ້ອງກັນເຊື້ອ HIV ທ່ານກ່າວວ່າ: ເຖິງແມ່ນຈະໄດ້ມີຄວາມກ້າວໜ້າຢ່າງມະຫັດສະຈັນ ໃນການປິ່ນປົວໂຣກເອດສ໌ ທີ່ກຳລັງ ຮັດໃຫ້ຈຳນວນຄົນຕິດເຊື້ອໂຣກນີ້ ຫລຸດນ້ອຍລົງຢ່າງຫລວງຫລາຍກໍຕາມ ແຕ່ກໍຍັງມີປະຊາຊົນ ກ່ວາ 35 ລ້ານຄົນຢູ່ໃນທົ່ວໂລກ ທີ່ດຳລົງຊີວິດຢູ່ ກັບເຊື້ອໄວຣັສ HIV ແລະອົງການສະຫະປະຊາຊາດລາຍງານວ່າ ອີກ 1 ລ້ານ 5 ແສນຄົນໄດ້ເສຍຊີວິດ ໄປຍ້ອນໂຣກນີ້ ໃນປີ 2012 ຊຶ່ງເປັນຈຳນວນທີ່ຫລວງຫລາຍເກີນກ່ວາ ທີ່ພວກເຮົາຈະເຮັດໃຈເຢັນຢູ່ໄດ້